विगतमा पैसाको चलन नहुँदा पनि नूनको बदलामा ऊन साटफेर गरी मान्छेको जीवन चलिरहेकै थियो । पैसाको चलन शुरू भएपछि मान्छेहरूले यसको प्रयोगमा अभ्यस्त हुँदै जान थाले । आज सबैका लागि पैसा आवश्यक भइसकेको छ । पैसाविना मान्छेको जीवन चल्न नसक्ने भइसकेको छ । राज्य व्यवस्था चलाउन पनि पैसा अनिवार्य भइसकेको छ । यसैका लागि राज्यले कानून बनाई कर, महशुल, दस्तुर, शुल्कको नामबाट राजस्व उठाउने गर्दै आइरहेको छ भने त्यतिले पनि नपुगेर विदेशी राष्ट्रबाट करोडौं रकम ऋण सहयोग प्राप्त गर्ने गरेको छ ।
